 Sanadkan horraantiisii, dhibaatooyinkii dhaqaale ee ka dhacay qaaraddan aasiya, waxaad mooddaa in loogu dan lahaa saddex waddan, kuwaas oo kala ah Kuuriya koofureed, Malaysia iyo Indooniisaya, kuuria waxaa ka jiray sanadihii la soo dhaafay, nacab badan oo reergalbeedka, gaar ahaan maraykanka looga soo horjeeday, inkasta oo dowladda kuuriyada koofureed ay inbadan u soo gurguuratay sidii ay u raalli gelin lahayd Maraykanka, haddana taasi waxba kuma terin, maxaa wacay, reer galbeedku waxay arkeen, in dalku kor u socdo, tacliintunna meel sare marayso, dadkuna hodmay, nacabka maraykankuna yahay astaanta ay dadkaasi ku cibaadaystaan, kuuriyada koofureed haddii dhallinyaradu ku arkaan adiga oo cabbaya sigaarka loo yaqaan maarlabooro, waxaa laga yaabaa in ay ku dilaan. 